Autoritățile germane suspectează că Navalnîi a fost otrăvit, deși medicii ruși contrazic afirmația.
Autorităţile germane suspectează că Aleksei Navalnîi a fost otrăvit. Medicii ruși contrazic această afirmație. Aleksei Navalnîi, un critic al preşedintelui rus Vladimir Putin, s-a simţit extrem de rău după ce a băut un ceai într-un aeroport.
Autorităţile germane suspectează că Aleksei Navalnîi, liderul opoziţiei ruse adus în comă în Germania, a fost otrăvit, afirmă Steffen Seibert, purtătorul de cuvânt al Guvernului de la Berlin."Suspiciunea este că domnul Aleksei Navalnîi a fost otrăvit. Din păcate, au fost mai multe cazuri de acest fel în istoria recentă a Rusiei", a declarat Steffen Seibert, citat de publicaţia Die Welt."Dat fiind că este foarte probabil să fie vorba de un act de otrăvire, este necesară protecţie", a precizat Steffen Seibert.Medicii din oraşul rus Omsk, unde Aleksei Navalnîi a fost internat înainte de a fi transferat în Germania, au declarat că disidentul nu a fost otrăvit.Aleksei Navalnîi, un critic al preşedintelui rus Vladimir Putin, s-a simţit extrem de rău după ce a băut un ceai într-un aeroport, iar purtătoarea sa de cuvânt crede că a fost otrăvit.